《辛酉二月二十日晨起访云峰即事》
明代·黄仲昭

晓访云峰认旧蹊，种松拟筑茧窝栖。溪云荡漾浮山足，石径崚嶒怯马蹄。

绅笏久羁真自误，林泉勇退未终迷。年来颇得蒙庄趣，天地蜉蝣一视齐。

作者简介：（1435—1508）明福建莆田人，名潜，号退岩居士，以字行。成化二年进士。授编修。以直谏被杖，谪湘潭知县，又改南京大理评事。后以亲不逮养，遂不出。弘治初起江西提学佥事。久之乞归，日事著述，学者称未轩先生。有《未轩集》、《八闽通志》等。